CELEX: E2016J0014
Language: hu
Date: 2017-03-31 00:00:00
Title: A Bíróság ítélete (2017. március 31.) az E-14/16. számú – EFTA Felügyeleti Hatóság kontra Izland ügyben (Kötelezettség teljesítésének EFTA-állam általi elmulasztása – Kötelezettségszegés – A veszélyes áruk közúti szállítása ellenőrzésének egységes eljárásáról szóló 95/50/EK irányelv)

13.7.2017   
            
            
               HU
            
            
               Az Európai Unió Hivatalos Lapja
            
            
               C 224/17
            
         A BÍRÓSÁG ÍTÉLETE
   (2017. március 31.)
   az E-14/16. számú
   EFTA Felügyeleti Hatóság kontra Izland ügyben
   
      (Kötelezettség teljesítésének EFTA-állam általi elmulasztása – Kötelezettségszegés – A veszélyes áruk közúti szállítása ellenőrzésének egységes eljárásáról szóló 95/50/EK irányelv)
   
   (2017/C 224/08)
   Az E-14/16. sz., EFTA Felügyeleti Hatóság kontra Izland ügyben – KÉRELEM annak kimondására, hogy Izland nem teljesítette az Európai Gazdasági Térségről szóló megállapodás XIII. melléklete 17d. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (a veszélyes áruk közúti szállítása ellenőrzésének egységes eljárásáról szóló, 1995. október 6-i 95/50/EK tanácsi irányelv) szerinti kötelezettségeit, mivel nem teljesítette az említett jogi aktus 3. cikkének (1) bekezdése, 4. cikkének (1)–(5) bekezdése, 5. cikke, 6. cikkének (1) bekezdése és 9. cikkének (1) bekezdése alapján fennálló kötelezettségeit – a Carl Baudenbacher elnökből, Per Christiansen (előadó-bíró) és Páll Hreinsson bírákból álló Bíróság 2017. március 31-én ítéletet hozott, amelynek rendelkező része a következő:
   A Bíróság:
   
               1.
            
            
               Kimondja, hogy Izland nem teljesítette az EGT-megállapodás XIII. melléklete 17d. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (a veszélyes áruk közúti szállítása ellenőrzésének egységes eljárásáról szóló, 1995. október 6-i 95/50/EK tanácsi irányelv) szerinti kötelezettségeit, mivel az előírt határidőn belül nem hajtotta végre az említett jogi aktus 3. cikkének (1) bekezdését, 4. cikkének (1)–(5) bekezdését, 5. cikkét és 9. cikkének (1) bekezdését.
            
         
               2.
            
            
               A jogi aktus 6. cikkének (1) bekezdése alapján fennálló kötelezettségek teljesítésének elmulasztása tekintetében elutasítja a kérelmet.
            
         
               3.
            
            
               Kötelezi Izlandot az eljárás költségeinek viselésére.